open-index/open-wikipedia-markdown huggingface dataset:
কো লোসিন

**কো লোসিন** ( , ) থাইল্যান্ড উপসাগরের দক্ষিণাঞ্চলে অবস্থিত একটি ছোট পাথুরে দ্বীপ। এটি থাইল্যান্ডের পাত্তানি প্রদেশের পানরে জেলার (প্রশাসনিক এলাকা) অধীনে।

দ্বীপের আপেক্ষিক দূরত্বের কারণে, এই দ্বীপের চারপাশের এলাকা একটি ভাল ডুব দেয়ার স্থল, যেখানে হাঙ্গর এবং মান্তা নির্বিঘ্নে বেড়ে ওঠে।

## আরো দেখুন

* থাইল্যান্ডের দ্বীপের তালিকা
* ১৯০৯ সালের অ্যাংলো-সিয়ামিজ চুক্তি

## তথ্যসূত্র

## বহিঃসংযোগ

* ভিয়েতনামের প্রথম সমুদ্রসীমা চুক্তি

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:থাইল্যান্ড উপসাগরের দ্বীপ
বিষয়শ্রেণী:মালয়েশিয়া-থাইল্যান্ড সীমান্ত
বিষয়শ্রেণী:মালয়েশিয়ার আঞ্চলিক বিরোধ
বিষয়শ্রেণী:থাইল্যান্ডের আঞ্চলিক বিরোধ
বিষয়শ্রেণী:থাইল্যান্ডের জনবসতিহীন দ্বীপ
যশোর কালেক্টরেট ভবন

**যশোর কালেক্টরেট ভবন** যশোরের দড়াটানায় অবস্থিত একটি দৃষ্টিনন্দন দ্বিতল ভবন। ভবনটি ১৭৮৬ সালে নির্মাণ করা হয়। এটি শহরের ভৈরব নদের তীরে অবস্থিত। শুরু থেকেই এটি জেলা প্রশাসকেল কার্যালয় হিসেবে ব্যবহৃত হয়ে আসছে। বর্তমানে এটি শহরের একটি বিনোদন কেন্দ্রে পরিণত হয়েছে।

## ইতিহাস
১৭৮৬ সালে এপ্রিল মাসে যশোর জেলার প্রথম প্রশাসক টিলম্যান হেঙ্কেল এই কালেক্টরেট ভবনটি নির্মাণের প্রস্তাব করেন। তিনি একজন বিচারক ও প্রশাসক হিসেবে তিনি রাজস্ব আদায়ের বিষয়ে সমস্যার সম্মুখীন হয়েছিলেন‌। সদর দপ্তর কলকাতায় হওয়ার ফলে সরকারের কাছে তিনি এই বিষয়ে লিখে পাঠন। তৎকালীন সময়ে যশোর থেকে কলকাতার যাতায়াত ব্যবস্থা খারাপ ছিল।

হেঙ্কেল তাই প্রস্তাব করেন যে কালেক্টরের কাজকে জজদের কাজের সাথে সংযুক্ত করে দিতে হবে এবং জজদের অবৈতনিক অতিরিক্ত দায়িত্ব হিসেবে প্রশাসকের দায়িত্ব অর্পণ করতে হবে। জনগণের মঙ্গল ও সুবিধার জন্য প্রশাসকের সম্মান বৃদ্ধি করার এই প্রসত্মাব তিনি করেছিলেন। তৎকালীন সরকারের কর্তারা বিষয়টি জানামাত্র আগ্রহ প্রকাশ করেন এবং ১৭৮৬ সালে যশোরে প্রশাসক নিয়োগ করেন।

## বর্তমান অবস্থা

বর্তমানে বাংলাদেশ সরকার ভবনটি রাষ্ট্রিয় কাজে ব্যবহার করছে। সেই সাথে যশোর জেলার মানুষের বিনোদন কেন্দ্র হয়ে উঠেছে এই ভবনটি। জেলা কর্তৃপক্ষ থেকে এখানে একটি পার্ক তৈরি করেছে যা স্থানীয় ভাবে *যশোর কালেক্টরেট পার্ক* নামে পরিচিত।

## চিত্রশালা

চিত্র:যশোর কালেক্টরেট ভবন 9.jpg
চিত্র:যশোর কালেক্টরেট ভবন 6.jpg
চিত্র:যশোর কালেক্টরেট ভবন 4.jpg
চিত্র:যশোর কালেক্টরেট ভবন 3.jpg
চিত্র:যশোর কালেক্টরেট ভবন.jpg
চিত্র:যশোর কালেক্টরেট ভবন 2.jpg
চিত্র:যশোর কালেক্টরেট ভবন 8.jpg


## তথ্যসূত্র

## বহিঃসংযোগ

* 

বিষয়শ্রেণী:যশোর জেলার দর্শনীয় স্থান
বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত
বিষয়শ্রেণী:যশোরের ভবন ও স্থাপনা
রশ্মিতা হরিমূর্তি

**রশ্মিতা হরিমূর্তি** (জন্ম ১৩ই আগস্ট ১৯৯৪) একজন ভারতীয় মডেল এবং সৌন্দর্য প্রতিযোগিতার শিরোপাধারী। তিনি মুম্বাইয়ের সর্দার বল্লভভাই প্যাটেল ইণ্ডোর স্টেডিয়ামে মিস ইউনিভার্স ইণ্ডিয়া ২০১৬ হিসাবে মুকুট লাভ করেন। মিস ইউনিভার্স ইণ্ডিয়া ২০১৬ এর বিজয়ী হিসাবে, তিনি ফিলিপাইনের ম্যানিলায় মিস ইউনিভার্স ২০১৬- এ ভারতের প্রতিনিধিত্ব করেছিলেন।

## প্রাথমিক জীবন
রশ্মিতা হরিমূর্তি বেঙ্গালুরুতে জন্মগ্রহণ করেন এবং বড় হয়ে ওঠেন। তিনি কান্নাডিগা পরিবারের সদস্য। তাঁর বোন, রক্ষিতা হরিমূর্তিও একজন সৌন্দর্য প্রতিযোগিতার শিরোপাধারী। রশ্মিতা বেঙ্গালুরুর সোফিয়া হাই স্কুল থেকে তাঁর বিদ্যালয় শিক্ষা সমাপ্ত করেন এবং পরে বেঙ্গালুরুর মাউন্ট কারমেল কলেজ থেকে আন্তর্জাতিক ব্যবসায় তাঁর স্নাতকোত্তর ডিগ্রি শেষ করেন।

## সুন্দরী প্রতিযোগিতা
রশ্মিতা হরিমূর্তি ফেমিনা মিস ইণ্ডিয়া ব্যাঙ্গালোর খেতাবের জন্য অডিশন দেওয়া শুরু করেন এবং সেখানে তিনি বিজয়ী হন। এই জয়ের ফলে তিনি ফাইনালিস্ট হিসেবে ফেমিনা মিস ইণ্ডিয়া ২০১৬ -এ সরাসরি প্রবেশাধিকার পান। মূল দিনে, তিনি শীর্ষ ৫ ফাইনালিস্টে পৌঁছোন এবং ইভেন্টে বিশেষ পুরস্কার "মিস স্পেকটাকুলার আইজ" এবং "মিস র‌্যাম্পওয়াক" জেতেন।

### মিস ডিভা - ২০১৬
একই বছরে, তিনি মিস ডিভা - ২০১৬ প্রতিযোগিতায় অংশগ্রহণ করেছিলেন এবং মিস ডিভা ইউনিভার্স ২০১৬ এর খেতাব জিতেছিলেন। সেখানে বিদায়ী শিরোপাধারী উর্বশী রাউতেলা তাঁকে মুকুট পরিয়ে দিয়েছিলেন।

### মিস ইউনিভার্স ২০১৬
তিনি মিস ইউনিভার্স ২০১৬  -এ ভারতের প্রতিনিধিত্ব করেছিলেন। এই প্রতিযোগিতা ২০১৭ সালের ২৯শে জানুয়ারি ফিলিপাইনের মেট্রো ম্যানিলার পাসেতে মল অফ এশিয়া অ্যারেনায় অনুষ্ঠিত হয়েছিল। তিনি এখানে কোন স্থান পাননি।

## তথ্যসূত্র

বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেঙ্গালুরুর নারী মডেল
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:মিস ইউনিভার্স ২০১৬-এর প্রতিযোগী
বিষয়শ্রেণী:ফেমিনা মিস ইন্ডিয়া
এম খায়রুল হোসেন

**এম খায়রুল হোসেন** একজন বাংলাদেশী শিক্ষাবিদ যিনি ঢাকা বিশ্ববিদ্যালয়ের ফিন্যান্স বিভাগের অধ্যাপক। তিনি বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান ছিলেন।

## প্রাথমিক জীবন
খায়রুল ১৯৭৮ সালে প্লেখানভ রাশিয়ান ইউনিভার্সিটি অফ ইকোনমিক্স থেকে স্নাতক ডিগ্রি এবং ১৯৭৯ সালে একই বিশ্ববিদ্যালয় থেকে মাস্টার্স ডিগ্রি অর্জন করেন। ১৯৮৩ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন। ২০০০ সালে তিনি প্রেয়ারি ভিউ এ অ্যান্ড এম ইউনিভার্সিটি থেকে অর্থনীতিতে দ্বিতীয় পিএইচডি ডিগ্রি অর্জন করেন।

## কর্মজীবন
খায়রুল হোসেন ১৫ সেপ্টেম্বর ২০০৯ সাল থেকে বাংলাদেশের বিনিয়োগ কর্পোরেশনের চেয়ারম্যান হিসেবে দায়িত্ব পালন করছেন। তিনি ঢাকা বিশ্ববিদ্যালয়ের অর্থনীতি ও ব্যাংকিং বিভাগের সিলেকশন গ্রেড অধ্যাপক এবং চেয়ারপারসন।

২০১১ সালের বাংলাদেশের শেয়ার বাজার কেলেঙ্কারির পরে ঢাকা স্টক এক্সচেঞ্জে একটি তীব্র আর্থিক সংকট দেখা দেয়। এর পরিপ্রেক্ষিতে, সরকার বাজারে শৃঙ্খলা ফিরিয়ে আনতে ১৫ মে ২০১১ সালে তাকে বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান হিসেবে নিয়োগ করে। তিনি জিয়াউল হক খন্দকারের স্থলাভিষিক্ত হন, যিনি ২০০৯ সাল থেকে এই পদে দায়িত্ব পালন করছিলেন।

খায়রুলের মেয়াদ ২০১৪ সালে শেষ হয় এবং পরবর্তীতে আরও চার বছর বৃদ্ধি করা হয়। তার মেয়াদ বৃদ্ধির জন্য বাংলাদেশ সিকিউরিটিজ অ্যান্ড এক্সচেঞ্জ কমিশন (সংশোধন) আইন ২০১২ সংশোধনের প্রয়োজন হয়। তার মেয়াদ শেষ হওয়ার পর আরও দুই বছর বৃদ্ধি করা হয়। অর্থমন্ত্রী আবুল মাল আবদুল মুহিত তার দ্বিতীয় মেয়াদ বৃদ্ধির বৈধতা নিয়ে কিছু প্রশ্ন উত্থাপন করেন। দ্য ডেইলি স্টার তার দ্বিতীয় মেয়াদ বৃদ্ধিকে অযৌক্তিক বলে অভিহিত করে, কারণ তার মেয়াদকে সফল বলা যায় না।

তার মেয়াদকালে, অতিরিক্ত সংখ্যক আইপিও অনুমোদন এবং অনুমোদিত কোম্পানিগুলোর শেয়ারের মূল্য কমার কারণে তার সমালোচনা করা হয়। ২০১৯ সালের আগস্টে, দুর্নীতি দমন কমিশন তার বিরুদ্ধে তদন্ত শুরু করে। তার বিরুদ্ধে আর্থিক অনিয়ম, অর্থপাচার এবং ঘুষ নিয়ে আইপিও অনুমোদনের অভিযোগ আনা হয়।

তিনি ঘুষ নিয়ে আইপিও অনুমোদন, আর্থিক অনিয়ম ও অর্থপাচারের অভিযোগের সম্মুখীন হন। ট্রান্সপারেন্সি ইন্টারন্যাশনাল বাংলাদেশের নির্বাহী পরিচালক তার পদত্যাগের দাবি জানান।

২০২০ সালের ১৪ মে, বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান হিসেবে দীর্ঘস্থায়ী মেয়াদ পূরণ করে হোসেন তার দায়িত্ব থেকে অব্যাহতি লাভ করেন। তার স্থলাভিষিক্ত হন ঢাকা বিশ্ববিদ্যালয়ের অধ্যাপক শিবলী রুবাইয়াত-উল-ইসলাম।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশ সিকিউরিটিজ অ্যান্ড এক্সচেঞ্জ কমিশনের চেয়ারম্যান
রেসলম্যানিয়া ৪

**রেসলম্যানিয়া** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি যা রেসলম্যানিয়া কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৮৮ সালের ২৭শে মার্চ তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির ট্রাম্প প্লাজায় অনুষ্ঠিত হয়েছে।

এই অনুষ্ঠানে সর্বমোট ষোলোটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রেন্ডি স্যাভেজ ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে টেড ডিবিয়াসিকে পরাজিত করেছে। অন্যান্য শীর্ষস্থানীয় ম্যাচে, ডিমোলিশন ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে স্ট্রাইক ফোর্সকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে ব্রুটাস বিফকেক দ্য হোঙ্কি টঙ্ক ম্যানকে ডিস্কোয়ালিফিকেশনের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

## পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৮৮ সালের এই অনুষ্ঠানটি রেসলম্যানিয়া কালানুক্রমিকের চতুর্থ অনুষ্ঠান ছিল, যা ২৭শে মার্চ তারিখে মার্কিন যুক্তরাষ্ট্রের নিউ জার্সির অ্যাটলান্টিক সিটির ট্রাম্প প্লাজায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

## তথ্যসূত্র

## বহিঃসংযোগ
*  

১৯৮৮
রেসলম্যানিয়া
বিষয়শ্রেণী:মার্চ ১৯৮৮-এ মার্কিন যুক্তরাষ্ট্রে ঘটনা
বিষয়শ্রেণী:১৯৮৮-এ নিউ জার্সি
বিষয়শ্রেণী:নিউ জার্সিতে ঘটনা
বিষয়শ্রেণী:অ্যাটলান্টিক সিটিতে পেশাদার কুস্তি
নীতা আম্বানি

**নীতা মুকেশ আম্বানি** (; জন্মনাম: নিতা দলাল; জন্ম: ১লা নভেম্বর ১৯৬৩) একজন ভারতীয় ব্যবসায়ী ও জনহিতৈষী। তিনি রিলায়েন্স ফাউন্ডেশন, ধীরুভাই আম্বানি ইন্টারন্যাশনাল স্কুলের চেয়ারপার্সন ও প্রতিষ্ঠাতা এবং রিলায়েন্স ইন্ডাস্ট্রিজের একজন পরিচালক। তিনি রিলায়েন্স ইন্ডাস্ট্রিজের চেয়ারম্যান ও ব্যবস্থাপনা পরিচালক মুকেশ আম্বানির স্ত্রী। আম্বানিরা বিশ্বের সবচেয়ে ধনী ব্যক্তিদের মধ্যে অন্যতম। এছাড়াও নীতা একজন শিল্প সংগ্রাহক এবং ইন্ডিয়ান প্রিমিয়ার লিগ এর দল মুম্বই ইন্ডিয়ান্সের মালিক।

২০১৬ সালে তিনি ইন্ডিয়া টুডে কর্তৃক "পঞ্চাশ উচ্চ এবং পরাক্রমশালী ভারতীয়" এবং ফোর্বসের "এশিয়ার সবচেয়ে প্রভাবশালী ব্যবসায়ী নেত্রী" তালিকায় একজন ছিলেন। তিনি ২০১৬ সালে প্রথম ভারতীয় মহিলা হিসেবে আন্তর্জাতিক অলিম্পিক কমিটির সদস্য হয়েছিলেন।

নীতা আম্বানি মুম্বই অ্যাকাডেমি অফ দ্য মুভিং ইমেজ-এর সহ-সভাপতি। ২০২৩ সালে তিনি মুম্বইতে নীতা মুকেশ আম্বানি কালচারাল সেন্টার চালু করেন।

## প্রারম্ভিক জীবন
নীতা আম্বানি ১৯৬৩ সালের ১ নভেম্বর মুম্বইয়ের একটি মধ্যবিত্ত গুজরাটি পরিবারে জন্মগ্রহণ করেন। তার পিতার নাম রবীন্দ্রভাই দালাল এবং মাতার নাম পূর্ণিমা দালাল। তিনি নরসি মঞ্জি কলেজ অফ কমার্স অ্যান্ড ইকোনমিক্স থেকে বাণিজ্যে স্নাতক ডিগ্রি সম্পন্ন করেন। তিনি অল্প বয়স থেকেই ভরতনাট্যম চর্চা শুরু করেন এবং একজন দক্ষ ভরতনাট্যম নৃত্যশিল্পী হয়ে ওঠেন।

## ব্যক্তিগত জীবন
নীতা আম্বানি ১৯৮৫ সালে মুকেশ আম্বানিকে বিয়ে করেন। তাদের ৩ জন সন্তান রয়েছে। ২ ছেলে আকাশ আম্বানি ও অনন্ত আম্বানি এবং ১ মেয়ে ইশা আম্বানি।

## পুরস্কার
তৃণমূল খেলাধুলায় তার উদ্যোগের জন্য নীতা আম্বানি ভারতের রাষ্ট্রপতির কাছ থেকে 'রাষ্ট্রীয় খেল প্রোৎসাহন পুরস্কার ২০১৭' পেয়েছিলেন।
 
এছাড়াও তিনি টাইমস অফ ইন্ডিয়া কর্তৃক ভারতীয় ক্রীড়ার সেরা কর্পোরেট সমর্থক হিসেবে পুরস্কার পেয়েছিলেন।

## তথ্যসূত্র

## বহিঃসংযোগ

* রিলায়েন্স ফাউন্ডেশনের ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:২০শ শতাব্দীর ভারতীয় জনহিতৈষী
বিষয়শ্রেণী:আম্বানি পরিবার
বিষয়শ্রেণী:মুম্বইয়ের ব্যক্তি
বিষয়শ্রেণী:২০শ শতাব্দীর নারী জনহিতৈষী
বিষয়শ্রেণী:ভারতীয় নারী জনহিতৈষী
বিষয়শ্রেণী:ভারতীয় শিল্পপতি
বিষয়শ্রেণী:মুম্বইয়ের ব্যবসায়ী
বিষয়শ্রেণী:১৯৬৪-এ জন্ম
মলদোভা জাতীয় নারী ফুটবল দল

**মলদোভা জাতীয় মহিলা ফুটবল দল** () মহিলাদের আন্তর্জাতিক ফুটবলে মলদোভার প্রতিনিধিত্ব করে। এই দলটি কখনও উয়েফা মহিলা চ্যাম্পিয়নশিপ বা ফিফা মহিলা বিশ্বকাপ প্রতিযোগিতায় উত্তীর্ণ হতে পারেনি।

দলটি কিশিনাউ, ওরহেই এবং তিরাসপোল সহ সারা দেশে বিভিন্ন স্থানে তাদের হোম গেম খেলে।

## তথ্যসূত্র

## বহিঃসংযোগ
*Football Association of Moldova 
*FIFA Team Profile


বিষয়শ্রেণী:ইউরোপের জাতীয় নারী ফুটবল দল
মহিলা
বিষয়শ্রেণী:মলদোভায় নারী ফুটবল
বিষয়শ্রেণী:মলদোভার জাতীয় ক্রীড়া দল
বিষয়শ্রেণী:মলদোভার জাতীয় মহিলা ক্রীড়া দল
এশীয়বিদ্যা

**এশীয়বিদ্যা** (**) হলো উত্তর আমেরিকা ও অস্ট্রেলিয়াতে ব্যবহৃত শব্দ যা ইউরোপে প্রাচ্যবিদ্যা নামে পরিচিত। এটি এশীয়  জনগণ, তাদের সংস্কৃতি, ভাষা, ইতিহাস ও রাজনীতির সাথে সম্পর্কিত। এটি এশীয় ঐতিহ্যগত ও সমসাময়িক সমাজে রাজনৈতিক, সাংস্কৃতিক ও অর্থনৈতিক শিক্ষার বিষয়ে সমাজবিজ্ঞান,
ইতিহাস,  সাংস্কৃতিক নৃবিজ্ঞান এবং অনেক শাখার দিকগুলিকে একত্রিত করে। এটি কিছু বিশ্ববিদ্যালয়ে স্নাতকোত্তর শিক্ষার ক্ষেত্র তৈরি করে।

এটি আঞ্চলিকবিদ্যার শাখা, এবং অনেক পশ্চিমা বিশ্ববিদ্যালয় এশীয় ও আফ্রিকীয় বিদ্যাগুলিকে লন্ডনের শোয়াশ-এর মতো অনুষদ বা প্রতিষ্ঠানে একত্রিত করে। একইভাবে এটি প্রায়শই ইসলামীবিদ্যার সাথে একত্রিত হয়। পশ্চিমের শৃঙ্খলার ইতিহাস প্রাচ্যবিদ্যার অধীনস্থ।

## শাখাসমূহ
নিন্মলিখিতভাবে এশীয়বিদ্যার শাখাসমূহ উল্লেখ করা হলো:
* দক্ষিণএশীয়বিদ্যা
** বঙ্গবিদ্যা
** দ্রাবিড়বিদ্যা
*** তামিলবিদ্যা
** পাকিস্তানবিদ্যা
** সিন্ধুবিদ্যা
* দক্ষিণ-পূর্বএশীয়বিদ্যা
** ফিলিপাইনবিদ্যা
* থাইবিদ্যা
** ভিয়েতনামীবিদ্যা
** মিয়ানমারবিদ্যা
* ইন্দোনেশীয়বিদ্যা
* পূর্বএশীয়বিদ্যা
** চীনাবিদ্যা
** তাইওয়ানবিদ্যা
** জাপানবিদ্যা
*** আইনুবিদ্যা
*** ওকিনাওয়ানবিদ্যা
*** রয়ুকয়ানবিদ্যা
** জার্চেনবিদ্যা
** খিতানবিদ্যা
** কোরীয়বিদ্যা
** মাঞ্চুরবিদ্যা
** মঙ্গোলীয়বিদ্যা
** টাঙ্গুতবিদ্যা
** তিব্বতবিদ্যা
** উইঘুরবিদ্যা
* পশ্চিমএশীয়বিদ্যা
** ইহুদিবিদ্যা
** ইরানীবিদ্যা
* মধ্যএশীয়বিদ্যা
** তুর্কিবিদ্যা
* সেমিটীয়বিদ্যা
** প্রাচীন নিকট পূর্ববিদ্যা
** হিব্রুবিদ্যা
* ইহুদিবিদ্যা (প্রায়ই মধ্যপ্রাচ্যবিদ্যার সাথে অধিক্রমণ করা হয়)
* ইসলামীবিদ্যা (প্রায়ই মধ্যপ্রাচ্য ও মধ্যএশীয়বিদ্যার সাথে অধিক্রমণ করা হয়)
* মধ্যপ্রাচ্যবিদ্যা বা নিকট প্রাচ্যবিদ্যা

## তথ্যসূত্র

## বহিঃসংযোগ
* International Institute for Asian Studies
* Graduate Programs in Asian
* ANU College of Asia & the Pacific
* Contemporary Asian Studies – University of Amsterdam 
* Centre for East and South-East Asian Studies – Lund University
* 
* 


বিষয়শ্রেণী:আঞ্চলিক বিদ্যা
গেইল নিকোলে ডা সিলভা

**গেইল নিকোলে ডা সিলভা** (জন্ম ৬ই ফেব্রুয়ারি ১৯৯৩) হলেন একজন ভারতীয় মডেল এবং সৌন্দর্য প্রতিযোগিতার শিরোপাধারী, যিনি ফেমিনা মিস ইণ্ডিয়া ইউনাইটেড কন্টিনেন্ট ২০১৪ -এর খেতাব জিতেছেন এবং মিস ইউনাইটেড কন্টিনেন্টস ২০১৪ প্রতিযোগিতায় প্রথম রানার আপ হিসেবে স্থান পেয়েছেন। তিনি সেখানে মিস ইউনাইটেড কন্টিনেন্ট ২০১৪-এ সেরা জাতীয় পোশাক এবং মিস ফটোজেনিক সহ দুটি বিশেষ পুরস্কার জিতেছেন। তাঁর জাতীয় পোশাক ডিজাইন করেছিলেন আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহা, যিনি তাঁর পরামর্শদাতাও ছিলেন।

## প্রাথমিক জীবন এবং শিক্ষা
গেইল নিকোলে ডা সিলভা একটি গোয়ান ক্যাথলিক পরিবারে জন্মগ্রহণ করেন। তিনি সেন্ট পিয়াস এক্স কনভেন্ট হাই স্কুলে গিয়েছিলেন। তিনি গোয়ার পানাজিতে অবস্থিত ডেম্পো কলেজ অফ কমার্স অ্যাণ্ড ইকোনমিক্স থেকে স্নাতক হন।

## ফেমিনা মিস ইণ্ডিয়া ২০১৪
তিনি ফেমিনা মিস ইউনাইটেড কন্টিনেন্ট ২০১৪ প্রতিযোগিতার বিজয়ী ছিলেন। তিনি ফেমিনা মিস টাইমলেস বিউটির মুকুটও পেয়েছিলেন। আন্তর্জাতিক সৌন্দর্য প্রতিযোগিতার পরামর্শদাতা মেলভিন নরোনহা তাঁর উপদেষ্টা ছিলেন।

## মিস ইউনাইটেড কন্টিনেন্ট ২০১৪
তিনি মিস ইউনাইটেড কন্টিনেন্টস ২০১৪-এ ভারতের প্রতিনিধিত্ব করেছিলেন এবং সেখানে প্রথম রানার আপ হয়েছিলেন। তিনি প্রতিযোগিতায় মিস ফটোজেনিক এবং বেস্ট ইন ন্যাশনাল কস্টিউম সহ দুটি বিশেষ পুরস্কার জিতেছেন। তাঁর জাতীয় পোশাক ডিজাইন করেছিলেন আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহা।

## পণ্ড'স ফেমিনা মিস ইণ্ডিয়া ২০১৩
তিনি ফেমিনা মিস ইণ্ডিয়া ২০১৩ এর শীর্ষ ১০ ফাইনালিস্টদের একজন ছিলেন, তবে তিনি মুকুট জিততে পারেননি। পরে তিনি আন্তর্জাতিকভাবে প্রশংসিত ফ্যাশন ডিজাইনার এবং সৌন্দর্য প্রতিযোগিতার পরামর্শদাতা মেলভিন নরোনহার সাথে প্রশিক্ষণ নেন এবং ফেমিনা মিস ইণ্ডিয়া ২০১৪ এ জিতেছিলেন।

## পণ্ড'স ফেমিনা মিস ইণ্ডিয়া গোয়া ২০১৩
তিনি ফেমিনা মিস ইণ্ডিয়া গোয়া ২০১৩ এর মুকুট পেয়েছিলেন। তিনি প্রতিযোগিতায় পণ্ড'স ফেমিনা মিস গ্লোয়িং স্কিন খেতাবও জিতেছেন।

## আরও দেখুন

* রাধা বরতকে

## তথ্যসূত্র

## বহিঃসংযোগ

* অফিসিয়াল মিস ইউনাইটেড কন্টিনেন্ট ওয়েবসাইট
* অফিসিয &#x5B; *[[উইকিপিডিয়া:অকার্যকর সংযোগ|<span title="Dead link tagged December 2019">স্থায়ী মৃত লিঙ্ক</span>]]* &#x5D;়াল মিস ফেমিনা ইন্ডিয়া ওয়েবসাইট 

বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:গোয়ার নারী মডেল
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
মনোরঞ্জন তালুকদার

**মনোরঞ্জন তালুকদার (জন্ম ২১ ফেব্রুয়ারি ১৯৫৪)** আসামের একজন ভারতীয় রাজনীতিবিদ যিনি বর্তমানে ভারতের কমিউনিস্ট পার্টি (মার্কসবাদী) এর সদস্য হিসাবে ২০২১ সাল থেকে সোরভোগ নির্বাচনী এলাকার প্রতিনিধিত্বকারী আসাম বিধানসভার সদস্য হিসাবে দায়িত্ব পালন করছেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:বড়পেটা জেলার ব্যক্তি
বিষয়শ্রেণী:আসাম বিধানসভার সদস্য ২০২১-২০২৬
বিষয়শ্রেণী:জীবিত ব্যক্তি
বিষয়শ্রেণী:আসামের ভারতের কমিউনিস্ট পার্টি (মার্ক্সবাদী) এর রাজনীতিবিদ
রণজিৎ কুমার দাস

**রণজিৎ কুমার দাস** (জন্ম ১ ডিসেম্বর ১৯৬৫) আসামের একজন ভারতীয় রাজনীতিবিদ এবং সাংবাদিক যিনি ২০২১ সাল থেকে হিমন্ত বিশ্ব শর্মা মন্ত্রণালয়ে আসাম সরকারের পঞ্চায়েত এবং গ্রামীণ উন্নয়ন, খাদ্য ও নাগরিক সরবরাহ এবং ভোক্তা বিষয়ক মন্ত্রী হিসেবে দায়িত্ব পালন করছেন। তিনি ২০২১ সাল থেকে পাতাচারকুচি এবং ২০১১ থেকে ২০২১ সাল পর্যন্ত সরভোগ প্রতিনিধিত্বকারী ভারতীয় জনতা পার্টির আসাম বিধানসভার সদস্য। তিনি ২০১৬ থেকে ২০১৭ সাল পর্যন্ত আসাম বিধানসভার স্পিকার হিসেবে নির্বাচিত হন। তিনি ১৯৯২ সালে বিজেপির সদস্য হন। ২০১১ থেকে ২০১৬ সাল পর্যন্ত তিনি আসাম বিধানসভায় বিজেপির উপনেতা ছিলেন। তিনি ২০১৬ থেকে ২০২১ সাল পর্যন্ত বিজেপি আসাম রাজ্য ইউনিটের সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:আসামের রাজ্য মন্ত্রিপরিষদের মন্ত্রী
বিষয়শ্রেণী:আসাম বিধানসভার সদস্য ২০২১-২০২৬
বিষয়শ্রেণী:বড়পেটা জেলার ব্যক্তি
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আসাম বিধানসভার স্পিকার
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
ইসমাইল হুসেন

**ইসমাইল হোসেন** (১ এপ্রিল ১৯৫০ - ২৪ এপ্রিল ২০১৫) একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেস পার্টির হয়ে বড়পেটা প্রতিনিধিত্বকারী ভারতীয় সংসদের সদস্য ছিলেন।

## তথ্যসূত্র

বিষয়শ্রেণী:আসাম বিধানসভার সদস্য ২০০১-২০০৬
বিষয়শ্রেণী:আসাম বিধানসভার সদস্য ১৯৯৬-২০০১
বিষয়শ্রেণী:আসাম বিধানসভার সদস্য ১৯৯১-১৯৯৬
বিষয়শ্রেণী:আসাম বিধানসভার সদস্য ১৯৮৩-১৯৮৫
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসামের লোকসভা সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:২০১৫-এ মৃত্যু
বিষয়শ্রেণী:১৯৫০-এ জন্ম
নিষ্ঠা জৈন

**[[নিষ্ঠা জৈন]]** (জন্ম ২১শে জুন ১৯৬৫) হলেন একজন ভারতীয় চলচ্চিত্র পরিচালক এবং প্রযোজক যিনি তাঁর *[[গুলাবি গ্যাং]]* (২০১২), ''লক্ষ্মী অ্যাণ্ড মি''  (২০০৭), এবং ''সিটি অফ ফটোস''  (২০০৪)-এর মতো তথ্যমূলক চলচ্চিত্রগুলির জন্য সবচেয়ে বেশি পরিচিত। তাঁর চলচ্চিত্র লিঙ্গ, বর্ণ এবং শ্রেণির ছেদবিন্দুতে জীবিত অভিজ্ঞতাকে প্রশ্ন করে। তারা ব্যক্তির মধ্যে রাজনীতি অন্বেষণ করে এবং বিশেষাধিকারের প্রক্রিয়া উন্মোচন করে। তথ্যমূলক চলচ্চিত্র ছাড়াও, তিনি বর্ণনামূলক (সাবুত / ''প্রুফ'' ) এবং ভার্চুয়াল বাস্তবতা (*[https://www.nishthajainfilms.com/submerged সাবমার্জড] * ) সহ বিভিন্ন মঞ্চ জুড়ে কাজ করছেন।

নতুন দিল্লির জামিয়া মিলিয়া ইসলামিয়ার এ জে কে গণযোগাযোগ গবেষণা কেন্দ্রে তাঁর প্রশিক্ষণ শুরু হয়। এরপর তিনি ভিডিও সংবাদ পত্র নিউজট্র্যাক এবং আই উইটনেস-এর সম্পাদক ও সংবাদদাতা হিসেবে কাজ করেন। এর পরে, তিনি ভারতীয় চলচ্চিত্র ও দূরদর্শন সংস্থানে পড়াশোনা করেন এবং চলচ্চিত্র পরিচালনায় বিশেষজ্ঞ হন।

নিষ্ঠা জৈন আইডিএফএ, জেডএফএফ, সিনেমা ভেরিটে এবং আইডিএসএফএফকে -তে জুরি হিসেবে কাজ করেছেন। তিনি স্ট্যানফোর্ড, এনওয়াইইউ, ওয়েলেসলি কলেজ, ইউসিএসবি, নর্থওয়েস্টার্ন ইউনিভার্সিটি, ইউটি অস্টিন, কেমব্রিজ ইউনিভার্সিটি, ইউনিভার্সিটি অফ লন্ডন, সেন্ট অ্যাণ্ড্রুস ইউনিভার্সিটি, হাইডেলবার্গ, ডেনিশ ফিল্ম স্কুল, এফটিআইআই পুনে,  সত্যজিৎ রায় ফিল্ম অ্যাণ্ড টিভি ইনস্টিটিউটে ভারত সহ আন্তর্জাতিকভাবে অসংখ্য বিশ্ববিদ্যালয়ে বক্তৃতা দিয়েছেন এবং মাস্টার ক্লাস নিয়েছেন।

তাঁর চলচ্চিত্রগুলি বেশ কয়েকটি আন্তর্জাতিক পুরস্কার পেয়েছে এবং আন্তর্জাতিক চলচ্চিত্র উৎসবে ব্যাপকভাবে প্রদর্শিত হয়েছে, আন্তর্জাতিক টিভি নেটওয়ার্কগুলিতে সম্প্রচারিত হয়েছে এবং ভারত ও বিদেশের স্কুল ও কলেজগুলিতে নিয়মিত দেখানো হয়েছে। তিনি একজন চিকেন অ্যাণ্ড এগ পুরস্কার বিজয়ী (২০২০); একাডেমি অফ মোশন পিকচার্স অ্যাণ্ড সায়েন্সেস (এএমপিএএস) এর সদস্য ; ফিল্ম ইণ্ডিপেণ্ডেন্ট গ্লোবাল মিডিয়া মেকার ফেলো  (২০১৯ - ২০); এবং ফুলব্রাইট-নেহেরু একাডেমিক এবং প্রফেশনাল এক্সিলেন্স ফেলোশিপ (২০১৯) এর প্রাপক।

## চলচ্চিত্রের তালিকা

* *সিটি অফ ফটোস* (৬০ মিনিট ২০০৪)
* *কল ইট স্লাট* (১৪ মিনিট, ২০০৫)
* *৬ ইয়ার্ডস টু ডেমোক্রেসি* (৬৬ মিনিট, ২০০৭) পরিচালক নিষ্ঠা জৈন, সহ-পরিচালক স্মৃতি নেভাটিয়া 
* *লক্ষ্মী অ্যাণ্ড মি* (৫৯ মিনিট, ২০০৭)
* *অ্যাট মাই ডোরস্টেপ* (৭০ মিনিট, ২০০৯)
* *ফ্যামিলি অ্যালবাম* (৬০ মিনিট, ২০১০)
* *গুলাবি গ্যাং* (৯৬ মিনিট ২০১২)
* *সাবমার্জড* (৮ মিনিট ভিআর ২০১৬)
* *সাবুত / প্রুফ* (২১ মিনিট, ২০১৯) নিষ্ঠ জৈন এবং দীপ্তি গুপ্তা পরিচালিত
* *গোল্ডেন থ্রেড* (৯১ মিনিট, ২০২২)

## তথ্যসূত্র

## বহিঃসংযোগ

* 

বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:ভারতীয় নারী প্রামাণ্য চলচ্চিত্র নির্মাতা
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:উত্তরপ্রদেশের চলচ্চিত্র পরিচালক
বিষয়শ্রেণী:উত্তরপ্রদেশের চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:ভারতীয় প্রামাণ্য চলচ্চিত্র নির্মাতা
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:ভারতীয় নারী চলচ্চিত্র পরিচালক
বীথিকা দেব

**বীথিকা দেব** একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসেবে শিলচর থেকে আসাম বিধানসভায় নির্বাচিত হন। তার স্বামী সন্তোষ মোহন দেব ভারতের একজন ক্যাবিনেট মন্ত্রী ছিলেন।

## তথ্যসূত্র

বিষয়শ্রেণী:আসাম বিধানসভার নারী সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
কে সরস্বতী আম্মা

**কে সরস্বতী আম্মা** (১৪ই এপ্রিল ১৯১৯ - ২৬শে ডিসেম্বর ১৯৭৫) একজন মালয়ালম নারীবাদী লেখিকা ছিলেন যাঁর ছোট গল্পগুলি বেশ কয়েকটি আমেরিকান গ্রন্থে অনুবাদিত হয়ে সংকলিত হয়েছে। সমালোচক জ্যান্সি জেমসের মতে, "কেরালার নারীদের লেখার পুরো ইতিহাসে, নারী প্রতিভাকে ইচ্ছাকৃতভাবে অবহেলার সবচেয়ে দুঃখজনক ঘটনা হলেন সরস্বতী আম্মা।"

## সাহিত্যিক জীবন
কে সরস্বতী আম্মার প্রথম ছোটগল্পটি ১৯৩৮ সালে প্রকাশিত হয়েছিল, তারপরে তাঁর ১২টি ছোটগল্প, একটি উপন্যাস এবং একটি নাটক প্রকাশিত হয়েছে। ১৯৫৮ সালে, *পুরুষমরিল্লাথা লোকম* নামে একটি প্রবন্ধের বই প্রকাশিত হয়েছিল। সেই সময়ে তাঁকে 'পুরুষ বিদ্বেষী' বলে ডাকা হয়েছিল, কিন্তু পরে নারীবাদী পণ্ডিতরা তাঁকে স্বীকৃতি দিয়েছেন।

ইণ্ডিয়ান জার্নাল অফ জেণ্ডার স্টাডিজে, জে দেবিকা তাঁর 'বিয়ণ্ড কুলীন অ্যাণ্ড কুলটা: দ্য ক্রিটিক অফ জেণ্ডার ডিফারেন্স ইন দ্য রাইটিংস অফ কে সরস্বতী আম্মা' এই শিরোনামের নিবন্ধে, কে সরস্বতী আম্মার লেখাগুলি পুনরায় পাঠ করেন। কে সরস্বতী আম্মাকে তিনি বর্ণনা করেছেন "একজন লেখক যিনি মালয়ালী সাহিত্য মহাবিশ্বের মধ্যে প্রান্তিক এবং একজন সংশোধনাতীত মানব-বিদ্বেষী হিসাবে চিহ্নিত।" দেবিকা তাঁর গবেষণাপত্রটিকে "২০ শতকের প্রথম দিকের মালয়ালী জনসমাবেশে আধুনিক লিঙ্গ নিয়ে বিতর্কে গৃহীত অবস্থানের সাথে জড়িত থাকার জন্য তাঁর লেখা পড়ার প্রচেষ্টা" বলে মনে করেন।

সরস্বতী আম্মার কথাসাহিত্যের একটি বাছাই, যার কিছু অংশ ইংরেজিতে অনুবাদ করা হয়েছে, সেটি *স্টোরিজ ফ্রম এ ফরগটেন ফেমিনিস্ট* শিরোনামে প্রকাশিত হয়েছিল। মুখবন্ধে, জ্যান্সি জেমস বলেছেন, "গল্পগুলিতে তিনি পুরুষদের সম্পর্কে এবং প্রেম সম্পর্কে মহিলাদের বিভ্রমকে ভেঙে দিয়েছিলেন এবং পুরুষতন্ত্র ও ঐতিহ্যকে তিক্তভাবে আক্রমণ করেছিলেন, তাঁকে একজন কঠোর নারীবাদী হওয়ার খ্যাতি প্রদান করেছিলেন।"

## কাজ
**উপন্যাস**
* 
* 
* প্রেমভাজনম (প্রিয়) - - ১৯৪৪

**নাটক**

* দেবদূত (মেসেঞ্জার অফ গড) -১৯৪৫

**ছোট গল্প**

* পোন্নুমকুদম (সোনার পাত্র) - - ১৯৪৬
* স্ত্রীজন্ম (একজন মহিলা হিসাবে জন্ম) - ১৯৪৬
* কীজজীবনক্কারি (পরাধীন মহিলা)- ১৯৪৯
* কলামন্দিরম (শিল্পের মন্দির) - ১৯৪৯
* পেনবুদ্ধি (নারীদের বুদ্ধি) - ১৯৫১
* কানাথা মাথিল (মোটা দেয়াল) - ১৯৫৩
* প্রেম পরীক্ষম (প্রেমের পরীক্ষা) - ১৯৫৫
* চুভান্না পুক্কাল (লাল ফুল) - ১৯৫৫
* চোলামারাঙ্গল (ছায়াযুক্ত গাছ) - ১৯৫৮

**প্রবন্ধ সংগ্রহ**

* পুরুষনামারিল্লাথা লোকম (পুরুষ ছাড়া বিশ্ব) - ১৯৫৮

**মরণোত্তর প্রকাশিত**

* একজন বিস্মৃত নারীবাদীর গল্প
## তথ্যসূত্র

বিষয়শ্রেণী:কেরলের লেখিকা
বিষয়শ্রেণী:মালয়ালম ভাষার লেখক
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:ভারতীয় নারী নাট্যকার
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:ভারতীয় নারী ছোটগল্পকার
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারীবাদী লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:১৯৭৫-এ মৃত্যু
বিষয়শ্রেণী:১৯১৯-এ জন্ম
কুমার দীপক দাস

**কুমার দীপক দাস**, আসাম গণ পরিষদ দলের একজন রাজনীতিবিদ, ভারতের সংসদ সদস্য যিনি সংসদের উচ্চকক্ষ রাজ্যসভায় আসামের প্রতিনিধিত্ব করেন। ১৯৮৫ সালে বিধায়ক হিসেবে শেষ মেয়াদে তিনি সাংস্কৃতিক বিষয়ক প্রতিমন্ত্রী হিসেবে দায়িত্ব পালন করেন। তিনি একজন লেখক, গায়ক এবং অভিনেতা।

তিনি ১৯৫৮ সালে আসামের চিরাং জেলার একটি ছোট শহর বিজনিতে রমণী মোহন দাস এবং গঙ্গা প্রিয়া দাসের কাছে জন্মগ্রহণ করেন। তিনি বিজনী বান্ধব উচ্চ বিদ্যালয় থেকে তার স্কুল শেষ করেন। তিনি গুয়াহাটির আর্য কলেজ থেকে +২ করেছেন। তিনি বড়পেটা (তাঁর নির্বাচনী এলাকা) মাধব চৌধুরী কলেজ থেকে বিজ্ঞানে স্নাতক ডিগ্রি অর্জন করেন। তিনি গৌহাটি বিশ্ববিদ্যালয় থেকে এলএলবি সম্পন্ন করেন। তিনি মহানগরের কণ্ঠস্বর, মাহুর পারে-পারে ( ডিমাসা সংস্কৃতির উপর ভিত্তি করে), জীবনীর মাধুরী, বিভীন্ন দিনার চিন্তা, ভিক্ষুওয়ার চোকা তোরুওয়ালের মতো অনেক বই লিখেছেন।

তার সর্বশেষ লেখার মধ্যে রয়েছে *নির্ভীক গণতন্ত্রী: হেম বড়ুয়া* এবং *একজন প্রবল দেশপ্রেমিক: দীনেশ গোস্বামী* । তার সাম্প্রতিক বইটি ভারতের উপ-রাষ্ট্রপতি মোহাম্মদ হামিদ আনসারি প্রকাশ করেছেন। তাঁর বই *ফিয়ারলেস ডেমোক্র্যাট: হেম বড়ুয়া* তাঁর সময়ে হেম বড়ুয়ার বক্তৃতার সংকলন। তার ফরোয়ার্ড নোটে, মিঃ দাস বলেছেন যে এই বইটি ভারতের যুবকদের জাতিকে সেবা করার পথের দিকে পরিচালিত করতে সাহায্য করবে। একজন রাজনীতিবিদ না হয়ে তিনি নিজেকে একজন সমাজকর্মীর কাছে স্বীকার করেন যিনি মানুষের জন্য কাজ করতে ভালবাসেন।

তিনি অসমীয়া সাহিত্যের একজন বিষয় শিক্ষিকা শ্রীমতি গীতিমা লেখারু দাসের সাথে বিবাহ বন্ধনে আবদ্ধ হন। তিনি ১৯৯৬ সালে আসাম স্টেট ফিল্ম ফাইন্যান্স, গুয়াহাটির চেয়ারম্যান হিসেবেও দায়িত্ব পালন করেন। সংসদের উচ্চকক্ষের সংসদ সদস্য হিসাবে তার মেয়াদকালে, তিনি অন্যান্য সদস্যদের মধ্যে রেকর্ডে ১৬ ঘন্টা এবং ৫৩ মিনিটের সর্বাধিক স্থায়ী সংখ্যক প্রশ্নের রেকর্ড রাখেন। তাঁর মেয়াদে তাঁর দেখানো সাহসিকতার জন্য তাঁর শুভাকাঙ্ক্ষীরা তাঁকে "বীর পুরুষ" উপাধি দিয়েছেন।

## বহিঃসংযোগ

* রাজ্যসভার ওয়েবসাইটে প্রোফাইল

বিষয়শ্রেণী:আসাম বিধানসভার সদস্য ১৯৮৫-১৯৯১
বিষয়শ্রেণী:অসম গণপরিষদের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:আসামের রাজ্যসভা সদস্য
বিষয়শ্রেণী:মুম্বইয়ের রাজনীতিবিদ
বিষয়শ্রেণী:১৯৫৮-এ জন্ম
আবদুর রহিম আহমেদ

**আবদুর রহিম আহমেদ** একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে ২০২১ সালের আসাম বিধানসভা নির্বাচনে বড়পেটা থেকে আসাম বিধানসভায় নির্বাচিত হন।

## তথ্যসূত্র

বিষয়শ্রেণী:আসাম বিধানসভার সদস্য ২০২১-২০২৬
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
মালবিকা সেন

**মালবিকা সেন** (জন্ম ২৭শে আগস্ট ১৯৬৭) একজন ভারতীয় শাস্ত্রীয় নৃত্যশিল্পী, গায়ক এবং অভিনেত্রী।

## কর্মজীবন
মালবিকা সেন একজন প্রশিক্ষিত ভরতনাট্যম এবং কুচিপুড়ি নৃত্যশিল্পী। তিনি শ্রীময়ী ভেঙ্কটের কাছ থেকে কুচিপুড়িতে এবং থাঙ্কমনি কুট্টির কাছ থেকে ভরতনাট্যমে তাঁর আনুষ্ঠানিক প্রশিক্ষণ গ্রহণ করেন। তিনি ইণ্ডিয়ান কাউন্সিল ফর কালচারাল রিলেশনস (আইসিসিআর)-এ ভরতনাট্যম এবং কুচিপুড়ির তালিকাভুক্ত একক শিল্পী। তিনি স্বাতন্ত্র্যের সাথে ভারতে এবং বিদেশে প্রায় সমস্ত প্রধান মঞ্চে সরাসরি নৃত্য পরিবেশন করেছেন। তিনি *কলামণ্ডলম* নৃত্য গোষ্ঠীর একজন বরিষ্ঠ সদস্যও।

এছাড়াও তিনি চামেলী সরকার এবং  রমা বসুর নির্দেশনায় উত্তর ভারতীয় শাস্ত্রীয় কণ্ঠ সঙ্গীত এবং নজরুল গীতিতে একজন প্রশিক্ষিত গায়িকা। তাঁর কিছু কাজের মধ্যে রয়েছে *লাগ জা গলে*, *না জিও না*, *মেরি জান* এবং *এতো বড়ো আকাশ*। ভাগশেষ (২০১৮) এর *কে বলে* গানেও তিনি তাঁর কণ্ঠ দিয়েছেন।

এছাড়াও, তিনি অনেক বাংলা চলচ্চিত্র এবং টিভি সোপ অপেরাতেও অভিনয় করেছেন।

### চলচ্চিত্রের তালিকা

* *সাদা ক্যানভাস* (২০১৪)
* *[[পোস্ত (চলচ্চিত্র)|পোস্ত]]* (২০১৭)
* *ভাগশেষ* (২০১৮)

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:পশ্চিমবঙ্গের নৃত্যশিল্পী
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:১৯৬৫-এ জন্ম
দিলীপ কুমার পাল

**দিলীপ কুমার পাল** (জন্ম ১৯ মার্চ ১৯৫৬ শিলচর, আসাম) হলেন একজন ভারতীয় রাজনীতিবিদ এবং তিনি ভারতীয় জনতা পার্টির নেতা ছিলেন যিনি শিলচর কেন্দ্র থেকে দুইবার বিধানসভায় নির্বাচিত হয়েছেন। একবার উপনির্বাচনে কংগ্রেস নেতা অরুণ মজুমদারের বিরুদ্ধে এবং আরেকবার প্রবীণ কংগ্রেস নেতা বীথিকা দেবের বিরুদ্ধে প্রাক্তন কেন্দ্রীয় মন্ত্রী সন্তোষ মোহন দেবের স্ত্রী। কিন্তু তিনি ২০২০-২১ সালে দলের মধ্যে কিছু বিতর্কিত বিষয় নিয়ে বিজেপি ছেড়েছিলেন।

## তথ্যসূত্র

বিষয়শ্রেণী:শিলচরের ব্যক্তি
বিষয়শ্রেণী:আসাম বিধানসভার ডেপুটি স্পিকার
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:আসাম বিধানসভার সদস্য ২০১১-২০১৬
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
দীপায়ন চক্রবর্তী

**দীপায়ন চক্রবর্তী** একজন ভারতীয় রাজনীতিবিদ। তিনি ভারতীয় জনতা পার্টির সদস্য। তিনি ২০২১ সালের আসাম বিধানসভা নির্বাচনে শিলচর আসন থেকে আসাম বিধানসভায় নির্বাচিত হয়েছিলেন।

## তথ্যসূত্র

বিষয়শ্রেণী:কাছাড় জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:আসাম বিধানসভার সদস্য ২০২১-২০২৬
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:আসামের রাজনীতিবিদ
ভীমানন্দ তাঁতী

**ভীমানন্দ তাঁতী** (জন্ম ) আসাম রাজ্যের একজন ভারতীয় রাজনীতিবিদ। তিনি আসাম বিধানসভার প্রাক্তন সদস্য এবং বিধানসভার প্রাক্তন ডেপুটি স্পিকার।

## প্রাথমিক জীবন এবং শিক্ষা
তাঁতী মৃত ওথারা তাঁতির ছেলে। তিনি ১৯৭২ সালে গৌহাটি বিশ্ববিদ্যালয়, দারাং কলেজ তেজপুর থেকে বিএ করেছেন।

## রাজনৈতিক পেশা
তাঁতি ১৯৯৬ সালে রাঙ্গাপাড়া আসনে ভারতীয় জাতীয় কংগ্রেসের প্রার্থী ছিলেন। তিনি ৩২,৫৫৫ ভোট পেয়েছেন, মোট ভোটের ৪৭.৬৭%। তিনি তার নিকটতম প্রতিপক্ষকে ১৪,১৯৫ ভোটে পরাজিত করেন এবং রাঙ্গাপাড়ার আসাম বিধানসভার সদস্য হন, গোলোক রবজানশীর স্থলাভিষিক্ত হন।

২০০১ আসাম বিধানসভা নির্বাচনে, তাঁতি ৪০,০৪৩ ভোট পান, মোট ভোটের ৫১.২৮% এবং তিনি তার নিকটতম প্রতিপক্ষকে ২২,৫৭৯ ভোটে পরাজিত করেন।

২০০৬ সালের আসাম বিধানসভা নির্বাচনে তাঁতি আবার রাঙ্গাপাড়ার জন্য ভারতীয় জাতীয় কংগ্রেসের প্রার্থী ছিলেন। তিনি ৩১,০৬৫ ভোট পেয়ে দ্বিতীয় স্থানে রয়েছেন এবং বিজেপি প্রার্থী অভিজিৎ হাজারিকার কাছে হেরেছেন।

২০০৯ সালে, বর্তমান এজিপি বিধায়ক জোসেফ টপ্পো লোকসভায় নির্বাচিত হন যা ঢেকিয়াজুলিতে একটি উপনির্বাচন শুরু করে। তাঁতি এই আসনের জন্য ভারতীয় জাতীয় কংগ্রেসের প্রার্থী ছিলেন এবং তার নিকটতম প্রতিদ্বন্দ্বীকে ২১,০০৯ ভোটে পরাজিত করেছিলেন।

ঢেকিয়াজুলিতে পুনঃনির্বাচনের পরিবর্তে, ২০১১ সালের আসাম বিধানসভা নির্বাচনে তাঁতি পরিবর্তে রাঙ্গাপাড়া আসন চেয়েছিলেন। তিনি ৪০,৩৬৪ ভোট পান, মোট ভোটের ৪০.৩২% এবং তিনি আবার রাঙ্গাপাড়া থেকে আসাম বিধানসভার সদস্য হন। ৬ জুন ২০১১-এ, তাঁতি আসাম বিধানসভার ডেপুটি স্পিকার হিসাবে বিনা প্রতিদ্বন্দ্বিতায় নির্বাচিত হন। কংগ্রেস থেকে ৬টি এবং বিরোধী দল থেকে কেউই মনোনয়ন পাননি।

2016 আসাম বিধানসভা নির্বাচনে, তাঁতি পুনরায় নির্বাচন চেয়েছিলেন। তিনি পেয়েছেন 28606 ভোট, মোট ভোটের 24.35%। তিনি বিজেপি প্রার্থী পল্লব লোচন দাসের কাছে 22991 ভোটে হেরেছেন।

## তথ্যসূত্র

বিষয়শ্রেণী:আসাম বিধানসভার সদস্য ২০০১-২০০৬
বিষয়শ্রেণী:আসাম বিধানসভার ডেপুটি স্পিকার
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আসাম বিধানসভার সদস্য ২০১১-২০১৬
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:আসাম বিধানসভার সদস্য ১৯৯৬-২০০১
ভগৎ বেণী

**ভগৎ বেণী** (, উচ্চারণ: )  হলেন পনেরজন সন্ত ও সুফির একজন, যাদের শিক্ষা গুরু গ্রন্থ সাহিবে অন্তর্ভুক্ত রয়েছে। এমনটি বিশ্বাস করা হয় যে তিনি তার বেশিরভাগ সময় প্রার্থনা এবং ধ্যানে কাটিয়েছেন; যিনি ধ্যান এবং প্রার্থনার সময় প্রায়শই পরিবারের প্রয়োজনগুলোকে অবহেলা করতেন।
## বিস্তারিত জীবনী
ভগৎ বেণীর জন্মের সঠিক তারিখ ও স্থান সম্পর্কে কিছুই জানা যায় না। এতসব অনিশ্চয়তার মধ্যেও তাকে গুরু নানকের সমসাময়িক বলা যেতে পারে। মনে করা হয় পনেরো শতকের মাঝামাঝি থেকে ষোড়শ শতকের মাঝামাঝি সময়ে বেণী এই পৃথিবীতে বাস করেছিলেন। তিনি ছিলেন অত্যন্ত নম্র স্বভাবের একজন সুশিক্ষিত পণ্ডিত। তিনি সত্য গুরুর সেবা করার জন্য সর্বদা প্রস্তুত ছিলেন যা তাকে প্রকৃত সান্ত্বনা প্রদান করেছিল:

"প্রিয়তম! তুমি ছাড়া আমার আর কেউ নেই। 
আমি আর কিছুই ভালোবাসি না; 
তোমার কৃপাতেই আমার আনন্দ।" - শ্রী গুরু গ্রন্থ সাহিব-৬১।

## তথ্যসূত্র

## বহিঃসংযোগ
* ভগৎ বেণী জী'র জীবনী।

বিষয়শ্রেণী:পাঞ্জাবি ব্যক্তি
বিষয়শ্রেণী:শিখ ভগৎ
ভগৎ সাধনা

**ভগৎ সাধনা**, যাকে **সাধনা কাসাই**ও বলা হয়, হলেন একজন উত্তর ভারতীয় কবি, সাধক, রহস্যবাদী এবং ভক্তদের একজন যাদের স্তোত্র গুরু গ্রন্থ সাহিবে অন্তর্ভুক্ত রয়েছে। তিনি শিখ এবং রবিদাসিয়াদের মধ্যে পাঞ্জাব অঞ্চলে সম্মানিত, তার ভক্তিমূলক স্তবটি বেশিরভাগ প্রচারকদের দ্বারা ব্যাপকভাবে উদ্ধৃত হয়েছে। রাগ বিলাবলে রচিত তার একটি স্তোত্র আদিগ্রন্থ সাহিবে রয়েছে।**
ভগৎ সাধনার অনুসারীদের "সাধনাপন্থী" বলা হয়। তার একমাত্র স্মারক হল সিরহিন্দের একটি মসজিদ, যেখানে তিনি মারা যান।

## তথ্যসূত্র

## বহিঃসংযোগ

বিষয়শ্রেণী:পাঞ্জাবি ব্যক্তি
বিষয়শ্রেণী:শিখ ভগৎ
কমলা প্রসাদ আগরওয়ালা

**কমলা প্রসাদ আগরওয়ালা** একজন ভারতীয় রাজনীতিবিদ ছিলেন। তিনি ১৯৭১ সালে তেজপুর লোকসভা কেন্দ্র থেকে ভারতের সংসদের নিম্নকক্ষ লোকসভা, ১৯৫৭ এবং ১৯৬২ সালে তেজপুর বিধানসভা কেন্দ্র থেকে আসাম বিধানসভার সদস্য এবং (১৯৪০-১৯৪৭) থেকে আসাম আইন পরিষদের সদস্য নির্বাচিত হন। ভারতীয় জাতীয় কংগ্রেসের টিকিট।

## তথ্যসূত্র

## বহিঃসংযোগ

* পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

বিষয়শ্রেণী:আসাম বিধানসভার সদস্য ১৯৬২-১৯৬৭
বিষয়শ্রেণী:আসাম বিধানসভার সদস্য ১৯৫৭-১৯৬২
বিষয়শ্রেণী:আসাম বিধানসভার সদস্য ১৯৫২-১৯৫৭
বিষয়শ্রেণী:মৃত্যুর সাল অনুপস্থিত
বিষয়শ্রেণী:১৯০৯-এ জন্ম
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসামের লোকসভা সদস্য
বিষয়শ্রেণী:পঞ্চম লোকসভার সদস্য
আন্তর্জাতিক মানবাধিকার ইনস্টিটিউট

**আন্তর্জাতিক মানবাধিকার ইনস্টিটিউট** (ফরাসি: *Institut international des droits de l'homme,* IIDH) ফ্রান্সের স্ট্রাসবার্গে অবস্থিত ফরাসি স্থানীয় আইনের অধীনে একটি সমিতি। এটি বিশ্বব্যাপী প্রায় ৩০০ সদস্য (ব্যক্তিগত এবং সমষ্টিগত) অন্তর্ভুক্ত করেছে, যার মধ্যে বিশ্ববিদ্যালয়, গবেষক এবং মানবাধিকার অনুশীলনকারীরা রয়েছে৷

আইআইডিএইচ রেনে ক্যাসিন দ্বারা প্রতিষ্ঠিত হয়েছিল, যিনি ১৯৬৮ সালে নোবেল শান্তি পুরস্কার জিতেছিলেন। ক্যাসিন স্ট্রাসবার্গে মানবাধিকারের আন্তর্জাতিক ইনস্টিটিউট তৈরির জন্য পুরস্কারের অর্থ দান করেছিলেন। ২০১১ সাল থেকে সংগঠনটির সভাপতির দায়িত্ব পালন করছেন জিন-পল কস্তা।

IIHR জাতিসংঘের একটি স্বীকৃত অংশীদার এবং জাতিসংঘের অর্থনৈতিক ও সামাজিক কাউন্সিল (ECOSOC) এবং UNESCO এর সাথে পরামর্শমূলক মর্যাদা রয়েছে। এটি ইউরোপের কাউন্সিল, অর্গানাইজেশন ফর সিকিউরিটি অ্যান্ড কোঅপারেশন ইন ইউরোপ (OSCE) এবং আফ্রিকান ইউনিয়ন সহ অন্যান্য আন্তর্জাতিক এবং আঞ্চলিক সংস্থাগুলির সাথেও সহযোগিতামূলক কাজ করে থাকে।

## আরো দেখুন

* সিসিজেও রেনে ক্যাসিন
* মানবাধিকার সম্পর্কিত ইউরোপীয় কনভেনশন
* ইউরোপীয় মানবাধিকার আদালত
* স্ট্রাসবার্গে ইউরোপীয় প্রতিষ্ঠান
* আন্তর্জাতিক মানবাধিকার আইন
* মানবাধিকারের তিন প্রজন্ম
* মানবাধিকারের সর্বজনীন ঘোষণা

## বহিঃসংযোগ

* আন্তর্জাতিক মানবাধিকার ইনস্টিটিউট

বিষয়শ্রেণী:আন্তর্জাতিক মানবাধিকার সংস্থা
বিষয়শ্রেণী:ফ্রান্সের সংস্কৃতি
বিষয়শ্রেণী:১৯৬৯-এ প্রতিষ্ঠিত
সংকীর্ণ দেহের বিমান

**সংকীর্ণ দেহ বিশিষ্ট বিমান** বা **একক-করিডোর বিমান** হল এমন একটি বিমান যা একটি সংকীর্ণ দেহ বরাবর সাজানো থাকে, যা  কম প্রস্থের কেবিন ৬ আসন পর্যন্ত বসার অনুমতি দেয়। বিপরীতে, একটি প্রশস্ত দেহ বিশিষ্ট বিমান হল একটি বৃহত্তর বিমান যা সাধারণত একাধিক করিডোর এবং  এর বেশি ব্যাসের সাথে বিমানের কাঠামো বিন্যাস করা হয় যা কমপক্ষে সাতটি পার্শ্ববর্তী আসন এবং প্রায়শই আরও বেশি ভ্রমণ ক্লাস অনুমতি দেয়।

## বাজার

ঐতিহাসিকভাবে, ১৯৬০-এর দশকের শেষের দিকে শুরু হয় এবং ১৯৯০-এর দশক পর্যন্ত চলতে থাকে, বোয়িং 737 ক্লাসিক, ম্যাকডোনেল-ডগলাস MD-80 এবং এয়ারবাস এ320- এর মতো টুইন ইঞ্জিনের সংকীর্ণ দেহ বিমানগুলি প্রাথমিকভাবে সংক্ষিপ্ত থেকে মাঝারি মানের বাজারে নিযুক্ত ছিল। সেই সময়ের প্রশস্ত দেহ বিমানের যাত্রী বহন করার ক্ষমতাও ছিল না।

পুনরায় নতুন ইঞ্জিনযুক্ত Boeing 737 MAX এবং Airbus A320neo বিমানগুলি ৫০০ মাইলের বেশি পরিষেবা দেয়, যা তাদেরকে পূর্ব মার্কিন যুক্তরাষ্ট্র এবং পশ্চিম ইউরোপের মধ্যে ৩,০০০ মাইল ট্রান্সঅ্যাটলান্টিক ফ্লাইট পরিচালনা করতে দেয়, পূর্বে এপথে প্রশস্ত দেহ বিমান দ্বারা আধিপত্য ছিল।নরওয়েজিয়ান এয়ার শাটল, জেটব্লু এবং টিএপি পর্তুগাল ছোট বিমানবন্দরগুলির মধ্যে কম ভাড়ার জন্য এয়ারলাইন হাবকে বাইপাস করে সরাসরি রুট খুলে৷বোয়িং 737NG এবং এয়ারবাস A318 ৩,৩০০-মাইল দূরত্ব সম্পূর্ণভাবে বোঝাই অপারেশনের জন্য অপর্যাপ্ত, অন্যদিকে Airbus A321LR ২০০৪ সালে তাদের উৎপাদন শেষ হওয়ার পর থেকে ব্যবহৃত জ্বালানি সাশ্রয়ী বোয়িং 757s-কে প্রতিস্থাপন করতে পারে 

বোয়িং Embraer E-Jet E2 পরিবার, Airbus A220 (পূর্বে Bombardier CSeries) এবং কোমাক সি৯১৯ থেকে প্রতিযোগিতা এবং মূল্যের চাপের সম্মুখীন হচ্ছে।

২০১৬ এবং ২০৩৫ এর মধ্যে, *FlightGlobal* আশা করছে ২৬,৮৬০টি সংকীর্ণ দেহ বিমান প্রায় $  বিলিয়ন, ৪৫% Airbus A320 ফ্যামিলি সিইও এবং নিও এবং ৪৩% বোয়িং 737 NG এবং ম্যাক্স বিতরণ করা হবে।  ২০১৮ সালের জুনের মধ্যে, ১০,৫৭২টি Airbus A320neo এবং Boeing 737 MAX অর্ডার ছিল: ৬,০৬৮ এয়ারবাস (  %, CFM সহ 2,295টি, PWs সহ 1,623টি এবং 2,150টি ইঞ্জিন এখনও নির্ধারিত হয়নি) এবং ৪,৫০৪টি বোয়িং (  ); এশিয়া-প্রশান্ত মহাসাগরে 3,446 (  %), ইউরোপে 2,349 (  %), উত্তর আমেরিকায় 1,926 (  %), ল্যাটিন আমেরিকায় 912 (  %), মধ্যপ্রাচ্যে 654 (  %), আফ্রিকায় 72 (  %) এবং 1,213 এখনও আবদ্ধ নয় (  %)। 

অনেক এয়ারলাইন্স এয়ারবাস A321LR বা A321XLR ডেরিভেটিভ, এবং অন্যান্য বর্ধিত-পরিসরের মডেলগুলিতে, ট্রান্সআটলান্টিক এবং এশিয়া-প্যাসিফিক রুটের জন্য আগ্রহ দেখিয়েছে।

## উদাহরণ
### ছয় আসনের কেবিন

### পাঁচ আসনের কেবিন

### চার আসনের কেবিন

### তিন আসনের কেবিন

### দুই আসনের কেবিন

## ছবি গ্যালারী

File:Air New Zealand Beech 1900D cabin.jpg|দুই আসনের বীচ ১৯০০
File:Mesaba Airlines Saab 340 (3372416219).jpg|তিন আসনের সাব ৩৪০
File:Scandinavian Commuter Dash 8 Q400 interior.jpg|চার আসনের  ড্যাশ ৮
File:Inside a Boeing 717.jpg|পাঁচ আসনের বোয়িং ৭১৭
File:AirAsia interior.jpg|ছয় আসনের এয়ারবাস এ৩২০ 


## নোট
## তথ্যসূত্র

বিষয়শ্রেণী:বিমানের বিন্যাস
বিষয়শ্রেণী:বিমান
দরিয়া লাল মন্দির

**দরিয়া লাল মন্দির** (**দরিয়া লাল সংকট মোচন মন্দির** নামেও পরিচিত) পাকিস্তানের করাচিতে অবস্থিত একটি হিন্দু মন্দির। এটি পাকিস্তানের সিন্ধু প্রদেশের সদর টাউনের কাস্টম হাউসের কাছে অবস্থিত। এটি ৩০০ বছর পুরোনো মন্দির। মন্দিরটি দরিয়া লালকে (ঝুলেলাল) উৎসর্গ করা হয়েছে, যিনি বরুণ দেবের অবতার হিসেবে বিবেচিত।

## ইতিহাস
মন্দিরটি ৩০০ বছর আগে নির্মিত হয়েছিল।  মন্দিরটির একটি বর্গাকার আকৃতির প্রার্থনার জায়গা রয়েছে (৪০ বর্গফুট)। ১৯৬৫ সালে এবং ১৯৯২ সালে বাবরি মসজিদ ঘটনার প্রতিশোধ হিসেবে মন্দিরে হামলা হয়। মন্দিরটি পরিবহণ সংস্থার অফিসে পরিণত হয়েছিল। মন্দিরটি জরাজীর্ণ অবস্থায় ছিল এবং নিয়মিত উপাসক আসা বন্ধ করে দেয়।

## স্থাপত্যশৈলী
থাম্ব|দরিয়া লাল মন্দির
এটি চুনাপাথর এবং জং শাহী পাথর ব্যবহার করে নির্মিত হয়েছিল। মন্দিরটি ৪০ ফুট চওড়া, ৪০ ফুট লম্বা এবং ৪০ ফুট উঁচু।  মন্দিরের শীর্ষে ৪০টি নীল রঙের সাপ আঁকা আছে।

## সংস্কার
২০১৫ সালে এডুলজি দিনেশ রোড প্রকল্পের অংশ হিসাবে মন্দিরটি সংস্কার করা হয়েছিল। মন্দিরের সম্মুখভাগ ভারত থেকে আনা হয়েছিল এবং সংস্কারের সময় মন্দিরের মাত্রা অক্ষত রাখা হয়েছিল। ২০১৫ সালের ১৩ ডিসেম্বর সিন্ধুর গভর্নর ডঃ ইশরাতুল ইবাদ মন্দিরটি উদ্বোধন করেন।

## ধর্মীয় তাৎপর্য
মন্দিরটি বরুণ দেবের অবতার দরিয়া লালকে (ঝুলেলাল) উৎসর্গ করা হয়েছে। মন্দিরটিতে ভগবান হনুমান এবং ভগবান গণেশও রয়েছে।  গোস্বামী বিজয় মহারাজের (মন্দিরের তত্ত্বাবধায়ক) মতে মন্দিরটি ভগবান হনুমানকে আয়োজক করে কারণ হনুমান যখন সমুদ্রের উপর দিয়ে রাবণের খপ্পর থেকে সীতাকে বাঁচানোর জন্য লঙ্কায় উড়ে এসেছিলেন তখন তিনি এত দ্রুত উড়ে যাচ্ছিলেন যে বরুণ দেবতা তার মাকড় বসিয়েছিলেন এবং জিজ্ঞাসা করেছিলেন সে কে ছিল। এরপর বরুণ দেবতার পূজা করতে আসা প্রত্যেক ভক্তও হনুমানকে শ্রদ্ধা জানান।

## তথ্যসূত্র

বিষয়শ্রেণী:কৃষ্ণ মন্দির
বিষয়শ্রেণী:করাচির হিন্দু মন্দির
পঞ্চমুখী হনুমান মন্দির

**পঞ্চমুখী হনুমান মন্দির** পাকিস্তানের করাচিতে অবস্থিত একটি ঐতিহাসিক হিন্দু মন্দির। সিন্ধু কালচারাল হেরিটেজ (সংরক্ষণ) আইন ১৯৯৪ এর অধীনে মন্দিরটিকে জাতীয় ঐতিহ্য হিসাবে ঘোষণা করা হয়েছিল এবং এটি কমপক্ষে ১৫০০ বছর পুরানো বলে মনে করা হয়।

## ইতিহাস
থাম্ব|মন্দিরের পার্শ্ব দৃশ্য
মন্দিরটি প্রায় ১৫০০ বছর আগে নির্মিত বলে অনুমান করা হয়। এটা বিশ্বাস করা হয় যে নির্বাসনের সময় রাম মন্দিরটি যেখানে দাঁড়িয়ে আছে সেখানে গিয়েছিলেন। কয়েক শতাব্দী আগে হনুমানের একটি মূর্তি খনন করা হয়েছিল এবং ঘটনাস্থলে একটি মন্দির তৈরি করা হয়েছিল। হিন্দুরা বিশ্বাস করেন যে হনুমানের মূর্তি ঐশ্বরিকভাবে প্রকাশিত হয়েছিল এবং এটি মানুষের তৈরি নয়। থাম্ব|পঞ্চমুখী হনুমান মন্দিরের একজন ভক্ত

মন্দিরটি প্রথমে ২৬০৯ বর্গফুট জমি নিয়ে নির্মিত হলেও পরে প্রায় অর্ধেক জমি চুরি হয়ে যায়। ২০০৬ সালে সিটি ডিস্ট্রিক্ট গভর্নমেন্ট করাচি আদেশ দেয় যে জমিটি ২০০৬ সালে মন্দিরে ফিরিয়ে দেওয়া হবে। নোটিশ সত্ত্বেও অবৈধ জমির মালিকরা জমিতে বসবাস করে চলেছে। ২০১২ সালে স্থানীয় হিন্দু এবং মুত্তাহিদা কওমি মুভমেন্টের কাছ থেকে সংগৃহীত অনুদানের মাধ্যমে মন্দিরের সংস্কার শুরু হয়। ২০১৯ সালে হনুমানের আট থেকে নয়টি ছবি সহ আরও নিদর্শনগুলি খনন করা হয়েছিল। প্রাথমিকভাবে পাকিস্তানের জাতীয় জাদুঘরের পরিচালক মুহাম্মদ শাহ বুখারি সেগুলোকে কমপক্ষে ৩০০ বছর পুরানো বলে মনে করেছিলেন।

## আরো দেখুন
*শ্রী রামদেব পীর মন্দির
*উমারকোট শিব মন্দির
*দরিয়া লাল মন্দির
*হিংলাজ মাতা মন্দির
*কালকা গুহা মন্দির
*পরব্রহ্ম আশ্রম

## তথ্যসূত্র

বিষয়শ্রেণী:সিন্ধুর হিন্দু মন্দির
বিষয়শ্রেণী:করাচির হিন্দু মন্দির
বিষয়শ্রেণী:করাচির ভবন ও স্থাপনা
বিষয়শ্রেণী:হনুমান মন্দির
টলারেন্স ওভাল

**টলারেন্স ওভাল** সংযুক্ত আরব আমিরাতের আবুধাবিতে অবস্থিত একটি আন্তর্জাতিক ক্রিকেট মাঠ।

## ইতিহাস

এটি ২০১৯ আইসিসি পুরুষদের টি-টোয়েন্টি বিশ্বকাপ বাছাইপর্বের জন্য ব্যবহৃত ভেন্যুগুলির মধ্যে একটি ছিল। ২০২১ সালের জুলাই মাসে, মাঠটি ২০২১ সালের আইসিসি পুরুষদের টি-টোয়েন্টি বিশ্বকাপের অন্যতম ভেন্যু হিসেবে ব্যবহার করার জন্য আন্তর্জাতিক ক্রিকেট কাউন্সিল (আইসিসি) দ্বারা স্বীকৃতির অপেক্ষায় ছিল। 

২০২৪ সালের ফেব্রুয়ারিতে, আয়ারল্যান্ড ক্রিকেট দলের প্রতিবেশী শেখ জায়েদ ক্রিকেট স্টেডিয়ামে আফগানিস্তানের বিরুদ্ধে একটি টেস্ট ম্যাচ খেলার কথা ছিল। যাইহোক, টেস্টের এক সপ্তাহ আগে, ম্যাচটিকে এই ভেন্যুতে স্থানান্তর করা হয়েছিল, এটি বিশ্বের ১২২তম টেস্ট ক্রিকেট ভেন্যুতে পরিণত হয়েছিল।   আয়ারল্যান্ডের মার্ক অ্যাডাইর প্রথম টেস্টে পাঁচ উইকেট নেওয়ার রেকর্ড গড়েছেন।

## তথ্যসূত্র

বিষয়শ্রেণী:সংযুক্ত আরব আমিরাতের ক্রিকেট মাঠ
বিষয়শ্রেণী:সংযুক্ত আরব আমিরাতের বহুমুখী স্টেডিয়াম
বিষয়শ্রেণী:সংযুক্ত আরব আমিরাতের টেস্ট ক্রিকেট মাঠ
মহিউদ্দিন আহমেদ (প্রকাশক)

**মহিউদ্দিন আহমেদ** (২ ডিসেম্বর ১৯৪৪ – ২২ জুন ২০২১) একজন বাংলাদেশী লেখক, প্রকাশক, অধ্যাপক ও সাংবাদিক ছিলেন। তিনি দি ইউনিভার্সিটি প্রেস লিমিটেডের প্রতিষ্ঠাতা।

## প্রারম্ভিক জীবন
মহিউদ্দিন আহমেদ ১৯৪৪ সালের ২ ডিসেম্বর ফেনীর পরশুরামে জন্মগ্রহণ করেন। তার পিতা ব্রিটিশ ভারতীয় ডাক বিভাগের কর্মকর্তা ছিলেন।

## শিক্ষাজীবন
মহিউদ্দিন আহমেদ চট্টগ্রাম কলেজিয়েট স্কুলের ছাত্র ছিলেন। পিতার চাকরির সুবাদে ১৯৫৬ সালে তিনি পাঞ্জাবের সারগোদায় গিয়ে পিএএফ পাবলিক স্কুলে ভর্তি হন এবং ১৯৬০ সালে সেখান থেকে মাধ্যমিক শিক্ষা সম্পন্ন করেন। এরপর তিনি ঢাকায় এসে নটর ডেম কলেজে ভর্তি হন। এ সময় কলেজটির বার্ষিকী *ব্লু অ্যান্ড গোল্ড*-এর ব্যবস্থাপনা সম্পাদক হিসেবে দায়িত্ব পালন করেন তিনি। 

কলেজ জীবন শেষে তিনি ঢাকা বিশ্ববিদ্যালয়ে ভর্তি হন এবং গণযোগাযোগ ও সাংবাদিকতায় ডিপ্লোমা করেন। পরবর্তীতে তিনি পাঞ্জাব বিশ্ববিদ্যালয় থেকে সাংবাদিকতায় স্নাতকোত্তর ডিগ্রি অর্জন করেন। এসময় তিনি বিশ্ববিদ্যালয়টির কেন্দ্রীয় ছাত্র-সংসদের সাধারণ সম্পাদক এবং পরে সভাপতি হিসেবে দায়িত্ব পালন করেন। তিনিই ছিলেন পাঞ্জাব বিশ্ববিদ্যালয় ছাত্র-সংসদের একমাত্র বাঙালি সাধারণ সম্পাদক।

## কর্মজীবন
মহিউদ্দিন আহমেদ পাকিস্তান টাইমসের শিক্ষানবিশ প্রতিবেদক হিসেবে যোগদানের মাধ্যমে কর্মজীবনে প্রবেশ করেন। পরবর্তীতে তিনি পাঞ্জাব বিশ্ববিদ্যালয়ের সাংবাদিকতা বিভাগে প্রায় ৪ বছর অধ্যাপনা করেন। এরপর ১৯৬৯ সালে অক্সফোর্ড ইউনিভার্সিটি প্রেস পাকিস্তানের সম্পাদক পদে নিযুক্ত হন এবং ১৯৭২ সাল পর্যন্ত এ দায়িত্ব পালন করেন। তারপর তিনি ঢাকায় এসে প্রতিষ্ঠানটির ঢাকা শাখার প্রধান নির্বাহী কর্মকর্তার দায়িত্ব নেন। কিন্তু এর মাত্র দুই বছর পর অক্সফোর্ড ইউনিভার্সিটি প্রেসের ঢাকা কার্যালয়ের কার্যক্রম বন্ধ হয়ে যায়। এ সময় মহিউদ্দিন আহমেদকে প্রতিষ্ঠানটির করাচি শাখায় যোগদানের প্রস্তাব দেওয়া হলেও তিনি তা প্রত্যাখ্যান করেন। ১৯৭৫ সালের ডিসেম্বরে তিনি অক্সফোর্ড ইউনিভার্সিটি প্রেস বাংলাদেশের উত্তরসূরি হিসেবে দি ইউনিভার্সিটি প্রেস লিমিটেড প্রতিষ্ঠা করেন। 

১৯৭৭-৭৮ সালে মহিউদ্দিন আহমেদ নিজ সম্পাদনায় *সানডে স্টার* নামে একটি ইংরেজি সাপ্তাহিক পত্রিকা প্রকাশ শুরু করেন, তবে এটি বেশি দিন প্রকাশিত হয়নি।

## ব্যক্তিগত জীবন
মহিউদ্দিন আহমেদের স্ত্রী মেহতাব খানম ঢাকা বিশ্ববিদ্যালয়ের মনোবিজ্ঞান বিভাগের অধ্যাপক। তাদের মেয়ে মাহরুখ মহিউদ্দিন ও শামারুখ মহিউদ্দীন।

## মৃত্যু
মহিউদ্দিন আহমেদ প্রায় ২০ বছর পারকিনসন রোগে ভুগে, ২০২১ সালের ২২ জুন ঢাকার একটি হাসপাতালে মৃত্যুবরণ করেন। পরের দিন গুলশান আজাদ মসজিদে জানাজা শেষে তাকে বনানী কবরস্থানে দাফন করা হয়।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
বিষয়শ্রেণী:চট্টগ্রাম কলেজিয়েট স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:পাঞ্জাব বিশ্ববিদ্যালয়ের শিক্ষক
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশী প্রকাশক (ব্যক্তি)
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী মুসলিম
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী প্রতিষ্ঠাতা
বিষয়শ্রেণী:পারকিনসন রোগে মৃত্যু
বিষয়শ্রেণী:বনানী কবরস্থানে সমাধিস্থ
কালকা গুহা মন্দির

**কালকা দেবী মন্দির**, **কালকা দেবী গুহা মন্দির** বা **কালকা দেবী মন্দির** পাকিস্তানের অন্যতম পবিত্র হিন্দু মন্দির। এটি পাকিস্তানের সিন্ধু প্রদেশের অরোরে কালকা পাহাড়ে একটি প্রাকৃতিক গুহার ভিতরে অবস্থিত।  মন্দিরটি কালকা দেবীর আস্থানা নামে পরিচিত। এটি হিন্দু-মুসলিম উভয়েই পরিদর্শন করতে আসে। ভারত থেকেও হিন্দুরা এখানে আসেন। মন্দিরে আসা ভক্তদের অধিকাংশই মুসলমান।

## তাৎপর্য
এটি পাকিস্তানের ঐতিহাসিক হিন্দু মন্দিরগুলির মধ্যে একটি। হিন্দু পুরাণ অনুসারে, দেবী কালকা দেবী হিংলাজ মাতা মন্দিরে যাওয়ার পথে এই স্থানে আবির্ভূত হন। মন্দিরের তত্ত্বাবধায়কের মতে, কালকা গুহা মন্দিরে দুটি সুড়ঙ্গ রয়েছে যা হিংলাজ মাতার মন্দিরের সাথে সংযুক্ত।
মন্দিরটি দেবী কালীকে উৎসর্গ করা হয়েছে।  ষষ্ঠী ভাষায় কালকা শব্দের অর্থ শক্তি। প্রতি মাসের প্রথম সোমবার সন্ধ্যায় ভক্তরা এই মন্দিরে আসেন। কেন্দ্র|থাম্ব|প্রেম এবং শান্তির জন্য বিখ্যাত একটি স্থান, কালকা গুহা মন্দিরের পিছনে, সুক্কুর।

## আরো দেখুন
* শ্রী রামদেব পীর মন্দির
* হিংলাজ মাতা মন্দির
* শ্রী রত্নেশ্বর মহাদেব মন্দির
* কৃষ্ণ মন্দির, রাওয়ালপিন্ডি
* কৃষ্ণ মন্দির, সাদিকাবাদ
* দরিয়া লাল মন্দির

## তথ্যসূত্র

বিষয়শ্রেণী:সিন্ধুর হিন্দু মন্দির
রবিশ্রীনিবাসন সাই কিশোর

**রবিশ্রীনিবাসন সাই কিশোর** (; জন্ম: ৬ নভেম্বর ১৯৯৬) একজন ভারতীয় আন্তর্জাতিক ক্রিকেটার যিনি ভারতীয় জাতীয় ক্রিকেট দলের হয়ে খেলেন। নেপালের বিপক্ষে ২০২২ এশিয়ান গেমসে তার আন্তর্জাতিক অভিষেক হয়। তিনি ঘরোয়া ক্রিকেটে তামিলনাড়ুর হয়ে এবং ইন্ডিয়ান প্রিমিয়ার লিগে গুজরাত টাইটান্সের হয়ে খেলেন।

## ঘরোয়া ক্যারিয়ার
১২ মার্চ ২০১৭ তারিখে ২০১৬-১৭ বিজয় হাজারে ট্রফিতে তিনি তামিলনাড়ুর হয়ে লিস্ট এ অভিষেক করেন। ১৪ অক্টোবর ২০১৭-এ ২০১৭-১৮ রঞ্জি ট্রফিতে তামিলনাড়ুর হয়ে প্রথম-শ্রেণীর ক্রিকেটে অভিষেক হয়। ৮ জানুয়ারি ২০১৮-এ ২০১৭-১৮ আঞ্চলিক টি-টোয়েন্টি লিগে তামিলনাড়ুর হয়ে তার টি-টোয়েন্টি অভিষেক হয়।

তিনি ২০১৮-১৯ রঞ্জি ট্রফিতে তামিলনাড়ুর পক্ষে ছয় ম্যাচে ২২টি উইকেট সহ শীর্ষস্থানীয় উইকেট শিকারী ছিলেন।

## ইন্ডিয়ান প্রিমিয়ার লিগ
২০২০ সালের আইপিএল নিলামে, চেন্নাই সুপার কিংস তাকে ২০২০ ইন্ডিয়ান প্রিমিয়ার লিগের জন্য  টাকায় মূল্যে কিনেছিল। ২০২২ সালের ইন্ডিয়ান প্রিমিয়ার লিগ (আইপিএল) নিলামে তাকে গুজরাত টাইটান্স  টাকায় মূল্যে কিনেছিল।

## আন্তর্জাতিক ক্যারিয়ার
২০২১ সালের জুনে, ভারতের শ্রীলঙ্কা সফরের জন্য তাকে পাঁচজন নেট বোলারের একজন হিসাবে নামকরণ করা হয়েছিল। ভারতীয় দলে কোভিড-১৯- এর ইতিবাচক সমস্যা পরে, কিশোরকে তাদের সফরের শেষ দুটি টি-টোয়েন্টি আন্তর্জাতিক (টি-টোয়েন্টি) ম্যাচের জন্য ভারতের প্রধান দলে যোগ করা হয়েছিল।

২০২২ সালের জানুয়ারিতে, ওয়েস্ট ইন্ডিজের বিরুদ্ধে তাদের হোম সিরিজের জন্য ভারতের টি-টোয়েন্টি স্কোয়াডে দুইজন স্ট্যান্ডবাই খেলোয়াড়ের একজন হিসাবে তাকে নামকরণ করা হয়েছিল।

চীনের হাংচৌতে অনুষ্ঠিত হতে যাওয়া ২০২২ সালের এশিয়ান গেমসের জন্য ভারতীয় দলে তাকে রাখা হয়েছে। 

## সাফল্য
*এশিয়ান গেমস
** **স্বর্ণপদক**: ২০২২
* ইন্ডিয়ান প্রিমিয়ার লিগ 
****বিজয়ী** ২০২২

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:চেন্নাই থেকে আগত ক্রিকেটার
বিষয়শ্রেণী:তামিলনাড়ুর ক্রিকেটার
বিষয়শ্রেণী:গুজরাত টাইটান্সের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
ভক্তরডবা

**ভক্তরডবা** আসামের বড়পেটা জেলার একটি বাজার। এটি কালদিয়া নদীর তীরে অবস্থিত। পার্শ্ববর্তী গ্রামগুলির মধ্যে রয়েছে নালীগাঁও, হেলছার পাম, নালীর পাম, নালীর পাথার, কাৱৈমারী ব্লক নং ৯, কাৱৈমারী ব্লক নং ১০, পিঠাদী গাঁও এবং পিঠাদি পাম।

## তথ্যসূত্র

বিষয়শ্রেণী:আসামের ভূগোল
বিষয়শ্রেণী:উইকিউপাত্তে স্থানাঙ্ক আছে
রাজা রাসালু

থাম্ব| চার্লস সুইনারটন রচিত ''দ্য অ্যাডভেঞ্চারস অফ দ্য পাঞ্জাব হিরো রাজা রাসালু'', ১৮৮৪
**রাজা রাসালু** একটি কাল্পনিক চরিত্র এবং পাঞ্জাবী লোককাহিনী *দ্য অ্যাডভেঞ্চারস অব পাঞ্জাব* -এর নায়ক। লোকগাঁথা অনুসারে তিনি শিয়ালকোটের রাজা রাজা সালবানের পুত্র এবং পুরাণ ভগতের ছোট ভাই।

## সূত্র
রাজা সালবান এবং তার দুই পুত্র, পুরান এবং রাসালুর গল্প কয়েক শতাব্দী ধরে পাঞ্জাবে জনপ্রিয়। প্রাচীন গল্পগুলি ১৯-শতকে লেখা হয়েছিল এবং গল্পগুলিতে দৃশ্যমান ইসলামিক প্রভাব আছে। এগুলি প্রথম প্রকাশিত হয়েছিল চার্লস রেভ সুইনারটনের ১৮৮৪ সালে প্রকাশিত *"দ্য অ্যাডভেঞ্চারস অফ দ্য পাঞ্জাব হিরো রাজা রাসালু: অ্যান্ড আদার ফোক-টেলস অফ দ্য পাঞ্জাব"* গ্রন্থে। ১৮৯৪ সালে ফ্লোরা অ্যানি স্টিলের *"টেলস অফ দ্য পাঞ্জাব: টোল্ড বাই দ্য পিপল"-*এ লোকগাঁথা গুলির সামান্য ভিন্ন সংস্করণ দেখা যায়।

## তথ্যসূত্র

বিষয়শ্রেণী:শিয়ালকোট
বিষয়শ্রেণী:পাঞ্জাবের ইতিহাস
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি লোককাহিনি